Els grans partits espanyols han assumit que amb Catalunya tenen un problema de fons. I si fins ara respiraven tranquils perquè l’escenari basc, sempre més enrevessat, semblava pacificat,el cert és que la ponència parlamentària per la reforma de l’autogovern basc va fent i s’emmiralla en Catalunya (volen que Mas hi comparegui). El PNB, de fet, va advertir Madrid que quan ells demanin la consulta no els hi podran negar perquè els drets històrics que reconeix la Constitució no tenen per què limitar-se al concert. Aitor Esteban, el portaveu penabista, ho va deixar clar: a la “patata catalana s’hi pot afegir l’ euskal patata”. De moment, el PP no vol obrir la Constitució.